પણ એક વાત મે અનુંભવી કે વાતો વધતી ગઇ. જુની જુની વાતો અનાયાસ જ નીકડી જાય. તને ખબર છે તુ નાનો હતો ત્યારે આવો હતો? આપણે ત્યા ગયા તા. અને એવી બધી જાતજાતની અને ભાતભાતની વાતો નીકડે અને સમયના બંધન ન હોવાથી એમાંથી અમને બધાને રસ મળવા લાગ્યો. હા TV ના રસ આગળ તે જરૂર ફિકો હતો. પણ કહેવાય છે ને કે ભુખ્યાને પુછો તો ભગવાન પણ રોટલા જેવા દેખાતા હશે. અને ખાસ તો મુંગા મંતર રહેતા દાદા-દાદી પાસે સૌથી વધારે વાતો રહેતી અને , દરેક વાતો લાંબી લાંબી રહેતી. પણ અમારે તો એ જ પ્રાઇમ-ટાઇમ હતો. એટલે અનાયાશે જ દાદા-દાદી અમારા મુખ્ય કલાકારો બની ગયા હતા.